
RAPORT DE SPECIALITATE
la proiectul de hotărâre privind aprobarea actualizării Planului de analiză și acoperire a riscurilor al Comunei Șoldanu, Județul Călăraşi, pe anul 2021


       Subsemnatul, Petrică VLASCEANU– Șeful Serviciului Voluntar pentru Situații de Urgență - SVSU Șoldanu, văzând:
· [bookmark: _Hlk17116694]Referatul de necesitate înregistrat cu nr. 2930 din 02.06.2021, întocmit de dl Petrică VLĂSCEANU, Șeful S.V.S.U. Șoldanu, prin care se propune actualizarea PAAR pe anul 2021,
· Referatul de aprobare înregistrat cu nr.3170 din 17.06.2021, elaborat de Primarul Comunei Şoldanu, prin care se propune Consiliului Local al Comunei Șoldanu adoptarea unei hotărâri privind aprobarea actualizării Planului de analiză și acoperire a riscurilor al Comunei Șoldanu, Judeţul Călăraşi, pe anul 2021,
· Proiectul de hotărâre înregistrat în Registrul pentru evidența proiectelor de hotărâri ale Consiliului Local al Comunei Șoldanu cu nr.22 din 17.06.2021 privind aprobarea actualizării Planului de analiză și acoperire a riscurilor al Comunei Șoldanu, Judeţul Călăraşi, pe anul 2021,
· Hotărârea Consiliului local al comunei Șoldanu nr.3/30.01.2009 privind privind aprobarea Planului de analiză şi acoperire a riscurilor al comunei Şoldanu, judeţul Călăraşi,
· Hotărârea Consiliului Local al Comunei Șoldanu nr. 38 din 19.08.2019 pentru aprobarea actualizării Planului de analiză și acoperire a riscurilor al Comunei Șoldanu, Judeţul Călăraşi, pe anul 2019
și analizând prevederile:
· Ordonanței de urgență a Guvernului nr.57/2019 privind Codul Administrativ:
· art.129 alin.(1) - Consiliul local are initiativa si hotaraste, in conditiile legii, in toate problemele de interes local, cu exceptia celor care sunt date prin lege in competenta altor autoritati ale administratiei publice locale sau centrale, 
· art.129 alin.(2) lit.d) - Consiliul local exercita atributii privind gestionarea serviciilor de interes local, 
· art.129 alin.(7) lit.h) - In exercitarea atributiilor prevazute la alin. (2) lit. d), consiliul local asigura, potrivit competentei sale si in conditiile legii, cadrul necesar pentru furnizarea serviciilor publice de interes local privind situatiile de urgenta, 
· art.155 alin.(1) lit.d) - Primarul îndeplineste atributii privind serviciile publice asigurate cetatenilor, de interes.
· Legii nr. 481/2004 privind protecţia civilă republicată:
· art.1. alin.(1) - Protectia civila este o componenta a sistemului securitatii nationale si reprezinta un ansamblu integrat de activitati specifice, masuri si sarcini organizatorice, tehnice, operative, cu caracter umanitar si de informare publica, planificate, organizate si realizate potrivit prezentei legi, in scopul prevenirii si reducerii riscurilor de producere a dezastrelor, protejarii populatiei, bunurilor si mediului impotriva efectelor negative ale situatiilor de urgenta, conflictelor armate si inlaturarii operative a urmarilor acestora si asigurarii conditiilor necesare supravietuirii persoanelor afectate,
(2) Activitatea de protectie civila este de interes national, are caracter permanent si se bazeaza pe indeplinirea obligatiilor ce revin, potrivit prezentei legi, autoritatilor administratiei publice centrale si locale, celorlalte persoane juridice de drept public si privat romane, precum si persoanelor fizice,
· art.25. - Consiliile judetene, Consiliul General al Municipiului Bucuresti, consiliile locale ale municipiilor, oraselor si comunelor si consiliile locale ale sectoarelor municipiului Bucuresti au urmatoarele atributii principale: ................. 
a) aproba planurile anuale si de perspectiva pentru asigurarea resurselor umane, materiale si financiare destinate prevenirii si gestionarii situatiilor de urgenta. 
· O.M.A.I. nr. 132/2007 pentru aprobarea Metodologiei de elaborare a Planului de analiza si acoperire a riscurilor si a Structurii-cadru a Planului de analiza si acoperire a riscurilor:
· art. 2. - Planul de analiza si acoperire a riscurilor, denumit in continuare PAAR, cuprinde riscurile potentiale identificate la nivelul unitatilor administrativ-teritoriale, masurile, actiunile si resursele necesare pentru managementul riscurilor respective,
· art. 6. alin.(1) - PAAR se intocmesc de comitetul judetean/al municipiului Bucuresti pentru situatii de urgenta, respectiv de comitetele locale pentru situatii de urgenta si se aproba de consiliul judetean/Consiliul General al Municipiului Bucuresti, respectiv de consiliile locale, corespunzator unitatilor administrativ-teritoriale pe care le reprezinta. 
(2) PAAR se intocmesc si se aproba in termen de maximum 60 de zile de la aprobarea de catre prefect a Schemei cu riscurile teritoriale din unitatea administrativteritoriala, elaborata de inspectoratul judetean/al municipiului Bucuresti pentru situatii de urgenta, si se actualizeaza la fiecare inceput de an sau ori de cate ori apar alte riscuri decat cele analizate sau modificari in organizarea structurilor care, potrivit legii, au atributii ori asigura functii de sprijin privind prevenirea si gestionarea situatiilor de urgenta in profil teritorial. 
Luând în considerare că de la data actualizării Planului de Analiză și Acoperire a Riscurilor (PAAR) al Comunei Șoldanu, Judeţul Călăraşi, pe anul 2019, prin Hotărârea Consiliului local al comunei Șoldanu nr. nr. 38 din 19.08.2019, au intervenit modificări privind privind secțiunile 3a, 4a, 5a și anexele 1-4, propun, concret, actualizarea acestor secțiuni la Planul de analiză și acoperire a riscurilor al Comunei Șoldanu, Judeţul Călăraşi.
Față de elementele prezentate, în temeiul art.136 alin.(1) coroborate art.139 alin.(1) și alin.(2) lit.a) şi art.196 alin.(1) lit.a) teza întâi din Ordonanța de urgență a Guvernului nr.57/2019 privind Codul Administrativ, cu modificările și completările ulterioare, constat că proiectul de hotărâre nr.22 din 17.06.2021 propus pentru aprobarea actualizării Planului de analiză și acoperire a riscurilor al Comunei Șoldanu, Judeţul Călăraşi, pe anul 2021 nu contravine legii nici prin conţinut, nici prin redactare, îndeplinind cerinţele de legalitate, că acesta îndeplineşte cerinţele de oportunitate şi necesitate și propun Consiliului Local al Comunei Şoldanu adoptarea unei hotărâri privind aprobarea actualizării Planului de analiză şi acoperire a riscurilor al  Comunei Șoldanu, Judeţul Călăraşi pe anul 2021.

Sef SVSU,
Petrică VLĂSCEANU



